section_heading: Album "Showe It"
paragraph_text: Obožavatelji sastava "Queen" su sa zadovoljstvom posjećivali koncerte sastava "The Cross" jer nisu željeli propustiti priliku da Taylora vide kako nastupa uživo. Zbog toga je mini-turneja ipak bila uspješna. U srpnju 1988. godine grupa izdaje singl "Manipulator / Stand Up For Love" koji nije ni ušao na top listu. Razočaran neuspjehom singla Taylor uzima godinu dana odmora od rada sa sastavom "The Cross" koliko je trajalo snimanje novog albuma sastava "Queen" "The Miracle".